ໝ່ອມລາຊະວົງຄຶກຣິດ ປາໂມດ

ໝ່ອມລາຊະວົງຄຶກຣິດ ປາໂມດ (ໄທ: หม่อมราชวงศ์คึกฤทธิ์ ปราโมช; 24 ເມສາ ຄ.ສ. 1911 – 9 ຕຸລາ ຄ.ສ. 1995) ແມ່ນນັກປາດ ນັກຂຽນ ນັກການເມືອງ ແລະສິນລະປິນແຫ່ງຊາດ ສາຂາວັນນະສິນ ຄ.ສ. 1985 ທ່ານແມ່ນນ້ອງຊາຍແທ້ໆ ຂອງໝ່ອມລາຊະວົງເສນີ ປາໂມດ ແລະເປັນນາຍົກລັດຖະມົນຕີໄທ ຄົນທີ 13 (ດຳລົງຕຳແໜ່ງ ຄ.ສ. 1975–1976)

ປາຍ ຄ.ສ. 2008 ກະຊວງວັດທະນະທຳສະເໜອຊື່ຊອງໝ່ອມລາຊະວົງຄຶກຣິດເປັນບຸກຄົນສຳຄັນຂອງໂລກຕໍ່ອຸຍເນສໂກ ໂດຍມີທັ້ງສຽງສະໜັບສະໜຸນແລະຄັດຄ້ານ ຕໍ່ມາໃນວັນທີ 23 ຕຸລາ ຄ.ສ. 2009 ອຸຍເນສໂກໄດ້ປະກາດຍົກຍ່ອງເຊີດຊູກຽດໝ່ອມລາຊະວົງຄຶກຣິດເປັນບຸກຄົນສຳຄັນຂອງໂລກໃນ 4 ສາຂາ ໄດ້ແກ່ ການສຶກສາ ວັດທະນະທຳ ສົງຄົມສາດ ແລະສື່ສານມວນຊົນ ໃນວາລະຄົບຮອບ 100 ປີ ຊາຕະການ ຄ.ສ. 2011 ໂດຍໄດ້ຮັບການປະກາດພ້ອມກັນກັບທ່ານ ເອື້ອ ສຸນທອນສະໜານ ຊຶ່ງໄດ້ຮັບໃນວາລະຄົບຮອບ 100 ປີ ຊາຕະການ ຄ.ສ. 2010